
Na podlagi 1. točke prvega odstavka 39. člena Zakona o nalezljivih boleznih (Uradni list RS, 
št. 33/06 – uradno prečiščeno besedilo in 49/20 – ZIUZEOP) Vlada Republike Slovenije izdaja

O D L O K

o spremembi Odloka odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije 

1. člen

V Odloku o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 83/20) se 2. člen spremeni tako, da se glasi:

»2. člen

(1) Kontrolne točke na cestnih povezavah na mejnem območju z Italijansko republiko so naslednje:

1. Vrtojba ‒ St. Andrea,

2. Fernetiči ‒ Fernetti,

3. Škofije ‒ Rabuiese,

4. Krvavi potok ‒ Pesse.
(2) Prestop državne meje izven kontrolnih točk iz prejšnjega odstavka je dovoljen samo državljanom Republike Slovenije in Italijanske republike.«.
KONČNA DOLOČBA
2. člen

Ta odlok začne veljati 15. junija 2020.
Št. 00717-17/2020
Ljubljana, dne 12. junija 2020

